**ZÁMER A PODMIENKY priameho nájmu majetku Žilinského samosprávneho kraja v správe Gymnázia v Bytči č. 2/2014**

***Gymnázium, Štefánikova 219/4, 014 44 Bytča*** podľa § 9a ods. 9 zákona č. 446/2001 Z. z. o majetku

vyšších územných v znení neskorších predpisov a v zmysle ZÁSAD HOSPODÁRENIA A NAKLADANIA S MAJETKOM ŽILINSKÉHO SAMOSPRÁVNEHO KRAJA zo dňa 27. 04. 2010, v znení Dodatku č. 1 zo dňa 27. 04. 2011 a v znení Dodatku č. 2 zo dňa 08.11.2011 **zverejňuje zámer prenajať časť svojho majetku formou priameho nájmu a to:**

* **nebytový priestor** – školský bufet (špecifikácia v tabuľke),
1. Ponuka uchádzača musí obsahovať:
* meno, priezvisko, adresa fyzickej osoby / prípadne názov, sídlo právnickej osoby,
* IČO,
* ponúknutú sumu za prenájom,
* účel využitia predmetu nájmu,
* sortiment tovaru v bufete – ponuka nealkoholických teplých a studených nápojov, ponuka pripravovaných desiat (obložené žemle, bagety, nátierky, mliečne výrobky, ovocie, zelenina...), ponuka papiernických potrieb (zošity, perá, výkresy ...), ponuka hygienických potrieb,
* navrhovanú dobu nájmu,
* možnosti spolupráce so školou, formy jej podpory.
1. Ponuka so žiadosťou musí byť doručená v zalepenej obálke označenej heslom

**Priamy nájom č. 2/2014**.

1. Každý uchádzač je oprávnený oboznámiť sa s predmetom nájmu dňa 18. júla 2014 v čase od 11:00 – 12:00 h. priamo u kontaktných osôb:
	* Jana Kadáčková tel. 5523589
	* Bc. Ivana Šutarová tel. 5523589
2. Vyhlasovateľ je oprávnený odmietnuť predložené ponuky, alebo v prípade nepredvídateľných okolností, zrušiť vyhlásenie zámeru.
3. Vyhlasovateľ si vyhradzuje právo s víťazom predloženej ponuky uzatvoriť nájomnú zmluvu, v ktorej určí okrem podstatných náležitosti zmluvy ostatné podmienky nájmu, najmä účel nájmu, sortiment tovaru v bufete, výšku a splatnosť nájomného, dobu nájmu, práva a povinnosti zmluvných strán, možnosti skončenia nájmu.
4. Ďalšie podmienky: zohľadnenie požiadaviek zdravej výživy, revitalizácia priestorov –vymaľovanie, modernizácia zariadenia, flexibilita ponuky sortimentu, prispôsobenie ponuky dopytu zákazníkov, zabezpečenie služieb pre potreby školy aj v čase mimo bežnej prevádzky bufetu (školské večierky, školský ples, ostatné školské akcie).
5. O výsledku vyhodnotenia ponúk budú všetci uchádzači písomne vyrozumení.

|  |  |
| --- | --- |
| **Identifikačné údaje** | Číslo LV: 2086 Katastr. územie: Veľká Bytča Číslo parcely/výmera: 1213/2, výmera 2613 m2 Číslo súpisné stavby: 219/4 |
| **Špecifikácia predmetu nájmu** | **Školský bufet** |
| Popis predmetu nájmu | suterén školy |
| Výmera v m2 určená na prenájom | 24 m2   |
| Predpokl. doba nájmu | september 2014 – august 2017, s výnimkou mesiacov júl, august |
| Predpokladaný účel nájmu | Podnikateľská činnosť externého subjektu – prevádzkovanie školského bufetu Gymnázia v Bytči |
| Výška nájmu | 25,75 €/m2/rok |
| Lehota a miesto doručenia cenových ponúk | 31. júl 2014 do 12:00 h Gymnázium, Štefánikova 219/4, 014 44 Bytča – poštou kancelária tajomníčky školy – osobne |

V Bytči 2. 7. 2014 ..........................................................

Mgr. Helena Školková

 riaditeľka školy